CELEX: 62012FN0136
Language: el
Date: 2012-11-09 00:00:00
Title: Υπόθεση F-136/12: Προσφυγή-αγωγή της 9ης Νοεμβρίου 2012 — ZZ κατά Συμβουλίου

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/75
            
         Προσφυγή-αγωγή της 9ης Νοεμβρίου 2012 — ZZ κατά Συμβουλίου
   (Υπόθεση F-136/12)
   2013/C 26/155
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: M. Velardo, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Ακύρωση, πρώτον, της αποφάσεως 2011/866/ΕΕ του Συμβουλίου, της 19ης Δεκεμβρίου 2011, με την οποία αποφασίστηκε να μη γίνει δεκτή η πρόταση κανονισμού της Επιτροπής για την αναπροσαρμογή των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και, δεύτερον, των εκκαθαριστικών σημειωμάτων αποδοχών Ιανουαρίου, Φεβρουαρίου και Μαρτίου 2012 τα οποία εκδόθηκαν κατ’ εφαρμογήν της εν λόγω αποφάσεως.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις του Συμβουλίου που περιέχονται στα εκκαθαριστικά σημειώματα αποδοχών Ιανουαρίου 2012 και των επομένων μηνών, καθώς και στα εκκαθαριστικά σημειώματα αποδοχών του έτους 2011, καθόσον δεν ακολουθούν το ποσοστό 1,7% που πρότεινε η Επιτροπή·
            
         
               —
            
            
               να υποχρεώσει το Συμβούλιο να επιστρέψει στον προσφεύγοντα-ενάγοντα τη διαφορά μεταξύ των αποδοχών που καταβλήθηκαν κατ’ εφαρμογήν της αποφάσεως του Συμβουλίου της 19ης Δεκεμβρίου 2011 μέχρι την ημερομηνία δημοσιεύσεως της αποφάσεως στην υπό κρίση υπόθεση και εκείνων που έπρεπε να του καταβληθούν αν είχαν υπολογιστεί ορθώς, πλέον τόκων με το επιτόκιο που καθορίζει η Ευρωπαϊκή Κεντρική Τράπεζα για τις κύριες συναλλαγές χρηματοδοτήσεως, που ίσχυε κατά την κρίσιμη περίοδο, προσαυξημένο κατά τρεισήμισι μονάδες, τούτο δε από την ημερομηνία από την οποία έπρεπε να καταβληθούν τα σχετικά ποσά·
            
         
               —
            
            
               να καταδικάσει το Συμβούλιο στα δικαστικά έξοδα.